Rower tydens huisroof doodgeskietWAARSKUWING: Die foto in die berig is grafies van aard. ŉ Vermeende rower is Maandagaand in Durban glo deur ŉ werknemer van die weermag doodgeskiet, toe hy en ander verdagtes op ŉ huis in Sydenham in Berea toegeslaan het. Maj. Thulani Zwane, provinsiale polisiewoordvoerder, het aan Maroela Media gesê die verdagtes het op die huis toegeslaan terwyl die slagoffers geslaap het. Foto: Facebook Zwane het gesê die ander verdagtes kon daarin slaag om te ontsnap. Die Sydenham-polisie ondersoek ŉ saak van huisroof, poging tot moord en moord. Niemand is nog in verband met die voorval in hegtenis geneem nie.